उपमंडल का दर्जा मिलने के बावजूद अभी तक लोग सुविधाओं से महरूम
लाइसेंस वाहनों का रजिस्ट्रेशन भी शुरू नहीं हो पाया
रादौर| रादौरको उपमंडल का दर्जा मिलने के बावजूद अब तक लोग सुविधाओं से महरुम हैं। सीएम विंडो खोलने के बाद प्रशासन की ओर से आंखें मूंद ली गई हैं। रादौर के रहने वाले रामकुमार, विक्रम सिंह, दीपक कुमार, हैप्पी सैनी, मक्खन सैनी, जोनी कुमार ने बताया कि सरकार द्वारा रादौर को उपमंडल का दर्जा दिए जाने पर लोगों में खुशी की लहर दौड़ पड़ी थी। लोगों को उम्मीद थी कि क्षेत्र का विकास होगा। साथ ही उन्हें सचिवालय के चक्कर नहीं काटने पड़ेंगे। लेकिन ऐसा नहीं हुआ प्रशासन की ओर से बीडीपीओ कार्यालय में ही अस्थाई तौर पर उपमंडल कार्यालय खोला गया है। जिसमें सिर्फ क्षेत्र के लोगों को सीएम विंडो की सुविधा उपलब्ध है। इसके अलावा उपमंडल की कोई सुविधा कार्यालय में नहीं है। यहां तक की कुछ दिन के लिए कुछ कर्मचारियों को कार्यालय में तैनात किया गया। जो अब गायब हो गए हैं। महीनों बीत जाने के बावजूद अब तक लोगों को लाइसेंस बनवाने, वाहनों के रजिस्ट्रेशन करवाने जैसी सुविधाएं नहीं मिल पा रही। अपनी शिकायतों के निवारण के लिए अभी भी लोग यमुनानगर के धक्के खा रहे हैं।
awa_Deva hin_Deva hin_Deva